ব্যাটের গর্জনেই মাঠে যাঁর উপস্থিতি জানা যেত, তাঁর বিদায়টাই কি না হলো এমন নীরবে—একটা ছোট্ট বিবৃতি দিয়ে! মাঠে নিজ দলের, প্রতিপক্ষের ‘গার্ড অব অনার’, ম্যাচ শেষে বিদায়ী বার্তা...এসব না পেয়ে একটু আক্ষেপ আছে বীরুর মনেও, ‘প্রত্যেক খেলোয়াড়ই চায় আন্তর্জাতিক পর্যায়ে তাঁর সেরা সময় থাকতেই বিদায় নিতে। যদি আন্তর্জাতিক ক্রিকেট খেলার সময়ে বিদায় নিতাম, তাহলে আমিও একটা বিদায়ী ভাষণ দিতে পারতাম। কিন্তু ভাগ্য আমার জন্য অন্য কিছুই লিখে রেখেছিল।’